Document ID: 31990D0495

Padomes lēmums
(1990. gada 24. septembris),
ar kuru ievieš Kopienas finansiālus pasākumus lašu infekciozās hematopoētiskās nekrozes izskaušanai Kopienā
(90/495/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 43. pantu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā [1] un jo īpaši tā 23. panta 4. punktu,
ņemot vērā Komisijas priekšlikumu [2],
ņemot vērā Eiropas Parlamenta atzinumu [3],
ņemot vērā Ekonomikas un sociālo lietu komitejas atzinumu [4],
tā kā lašu infekciozā hematopoētiskā nekroze (IHN) ir ļoti lipīga vīrusu slimība, kura var nodarīt lielus zaudējumus audzētavām;
tā kā pirmām kārtām ir jānosaka atbilstoši uzraudzības pasākumi, lai iegūtu nepieciešamo informāciju iespējamo slimības izskaušanas pasākumu ieviešanai;
tā kā ir lietderīgi, ka dalībvalstis iesniedz slimības izskaušanas plānus;
tā kā Kopienas finansiālā palīdzība izpaudīsies kā daļēja to izdevumiem atlīdzināšana, kas dalībvalstīm radušies saistībā ar paraugu ņemšanu un laboratorajiem izmeklējumiem;
tā kā minētie pasākumi jāparedz, dalībvalstīm un Komisijai cieši sadarbojoties,
IR PIEŅĒMUSI ŠO LĒMUMU.
1. pants
Dalībvalstis, izmantojot savas teritorijas epidemioloģisko pārskatu, trīs mēnešu laikā pēc šā lēmuma pieņemšanas iesniedz plānu infekciozās hematopoētiskās nekrozes (IHN) un vīrusu hemorāģiskās septicēmijas (VHS) infekcijas līmeņa novērtēšanai Kopienā.
2. pants
Šajā lēmumā:
1. "Audzētava" ir jebkurš uzņēmums vai jebkura ģeogrāfiski definēta instalācija, kurā laši tiek audzēti vai turēti laišanai tirgū;
2. "Apstiprināta laboratorija" ir laboratorija, kas atrodas kādas dalībvalsts teritorijā un kuru ir izraudzījusies kompetenta iestāde uz savu atbildību, lai veiktu šajā lēmumā paredzētos izmeklējumus.
3. pants
Šā lēmuma 1. pantā minētajā plānā paredz:
1. Centrālās iestādes, kurām jāievieš un jākoordinē plāns;
2. Lašu audzēšanā iesaistīto audzētavu uzskaiti;
3. Lašu kustības apsekošanu;
4. Paraugu ņemšanu vīrusu noteikšanai un/vai seroloģisko pārbaudi lašu audzēšanā iesaistītajās audzētavās; paraugu skaits ir atkarīgs no dzīvnieku veselības stāvokļa;
5. Paraugu nogādāšana apstiprinātā laboratorijā virusoloģisko un/vai seroloģisko izmeklējumu veikšanai, lai noteiktu IHN un, ja vajadzīgs, VHS vīrusus;
6. Parauga vienības un laboratoro izmeklējumu izmaksas, kā arī kopējās izmaksas par darba veikšanu.
4. pants
Komisija pārbauda dalībvalstu sagatavotos plānus, lai noskaidrotu, vai tie atbilst apstiprināšanas noteikumiem, vai arī tie jāgroza.
Plāni, ieskaitot to grozījumus, jāapstiprina saskaņā ar 10. pantā paredzēto procedūru.
5. pants
Par šajā lēmumā paredzētajiem pasākumiem var pretendēt uz Kopienas finansiālu atbalstu.
6. pants
1. Finansiālu palīdzību Kopiena sniedz vienu gadu, sākot no dienas, kad Komisija savā lēmumā ir apstiprinājusi 1. pantā minētos plānus.
2. Paredzētā palīdzība, kas jāiekļauj Kopienas budžeta nodaļā, kura attiecas uz izdevumu segšanu lauksaimniecībai, ir 2 miljoni ECU 1. punktā paredzētajam laika posmam.
7. pants
1. Ja visi noteiktie pasākumi ir īstenoti un atbilst plānam, kas apstiprināts atbilstoši 4. pantam, dalībvalstis, kam radušies izdevumi saskaņā ar 3. panta 4. un 5. punktu, var pretendēt uz Kopienas finansiālu atbalstu, ņemot vērā 6. pantā noteiktos ierobežojumus.
2. Kopiena atmaksā 50 % no 1. punktā minētajiem izdevumiem.
3. Sīki izstrādātus noteikumus šā panta piemērošanai vajadzības gadījumā pieņem saskaņā ar 10. pantā noteikto procedūru.
8. pants
1. Maksājumu pieteikumi attiecas uz izdevumiem, kas dalībvalstīm radušies kalendārā gada laikā, un tos iesniedz Komisijai līdz nākamā gada 1. jūlijam.
2. Komisija, apspriedusies ar 10. pantā minēto Komiteju, lemj par palīdzības sniegšanu.
3. Sīki izstrādātus noteikumus šā panta piemērošanai vajadzības gadījumā pieņem saskaņā ar 10. pantā noteikto procedūru.
9. pants
Regulas (EEK) Nr. 729/70 8. un 9. pantu [5], kurā pēdējie grozījumi izdarīti ar Regulu (EEK) Nr. 2048/88 [6], piemēro mutatis mutandis.
10. pants
1. Gadījumos, kad jāievēro šajā pantā paredzētā procedūra, Komitejas priekšsēdētājs, pēc savas iniciatīvas vai pēc dalībvalsts lūguma, tūlīt nodod jautājumus izskatīšanai Pastāvīgajā veterinārajā komitejā, kas izveidota ar Lēmumu 68/361/EEK [7].
2. Komisijas pārstāvis iesniedz Komitejai veicamo pasākumu projektu. Atzinumu par projektu Komiteja sniedz termiņā, ko priekšsēdētājs var noteikt atkarībā no jautājuma steidzamības. Atzinumu pieņem ar balsu vairākumu, kā tas noteikts Līguma 148. panta 2. punktā attiecībā uz lēmumiem, kuri Padomei jāpieņem pēc Komisijas priekšlikuma. Dalībvalstu pārstāvju balsis Komitejā vērtē, kā noteikts minētajā pantā. Priekšsēdētājs nebalso.
3. Komisija pieņem paredzētos pasākumus, ja tie ir saskaņā ar Komitejas atzinumu.
4. Ja paredzētie pasākumi nav saskaņā ar Komitejas atzinumu vai atzinums nav sniegts, Komisija tūlīt iesniedz Padomei priekšlikumu par veicamajiem pasākumiem. Padome pieņem lēmumu ar kvalificētu balsu vairākumu.
Ja, beidzoties trīs mēnešu laika posmam pēc priekšlikumu iesniegšanas Padomei, Padome lēmumu nepieņem, tad par paredzētajiem pasākumiem lēmumu pieņem Komisija.
11. pants
Komisijas eksperti, sadarbojoties ar kompetentajām iestādēm, var veikt pārbaudes uz vietas, lai nodrošinātu 1. pantā minēto plānu īstenošanu.
Komisija informē dalībvalstis 10. pantā minētajā Komitejā par plānu rezultātiem, pamatojoties uz informāciju, ko sniegušas dalībvalstis, kurām kopā ar maksājumu pieteikumu jāiesniedz Komisijai ziņojums unvisiziņojumi no ekspertiem, kurus iecēlusi Komisija un kuri Kopienas interesēs ir veikuši apmeklējumus uz vietas.
12. pants
Pamatojoties uz 1. pantā minēto pārskatu rezultātiem, Komisija kopā ar ziņojumu iesniedz atbilstošus priekšlikumus vai lēmumus saskaņā ar Lēmuma 90/424/EEK 5. panta 2. punktu.
13. pants
Šis lēmums ir adresēts dalībvalstīm.
Briselē, 1990. gada 24. septembrī

Labels: 19
6